Kirovska distrikto (Krimeo)

Kirovska distrikto (, , ) aŭ distrikto Kirov estas unu el la
distriktoj de Aŭtonoma Respubliko Krimeo. La distrikto situas en la orienta
parto de la Krimea duoniunsulo. Sude la distrikto limas la Teodozian kaj
Sudakan municipojn, oriente — Leninan distrikton,
norde — la golfon Sivaŝo, nordokcidente — Sovetskan distrikton,
okcidente — Belogorskan distrikton. La administra
centro de la distrikto estas la urbotipa loĝloko Kirovsko,
kiu situas 121 kilometrojn for de Simferopolo.

 Geografio 
La norda parto de la regiono estas stepo, dum la sudan parton formas la
antaŭmontaro de la Krimea montaro kaj parte — ankaŭ ties ĉefa montoĉeno. Norde kaj nordoriente la bordojn de la
regiono lavas la golfo Sivaŝo. La ĉefaj riveroj de la regiono
estas Indol kaj Ĉuruk-Su.

 Ekonomio 
La ĉefa branĉo de la ekonomio estas agrikulturo. Iuj grandaj industriaj
entreprenoj en la regiono mankas.

Tra la regiono pasas la fervoja linio Ĝankojo-Kerĉo; krome,
ĉiuj loĝlokoj de la regiono estas interligitaj per busa trafiko.

 Socia sfero 
En la regiono estas 18 mezlernejoj, 2 hospitaloj, 16 kluboj, 10 kulturdomoj,
26 bibliotekoj, 3 muziklernejoj, unu sanatorio, porinfana sporta lernejo,
histori-literatura muzeo (en la urbo Starokrimo).

 Vidindaĵoj 
Aparte riĉas je vidindaĵoj la urbo Starokrimo, kie jam en la bronzepoko
ekzistis homa setlejo. Ĝis nun konserviĝis:

 ruinoj de la moskeo, konstruita en la jaroj 1287-1288;
 moskeo de la jaro 1314
 ruinoj de la moskeo Kurŝun-Ĝami (Plumba moskeo), XIVa jc.;
 ruinoj de karavanejo (mezepoka hotelo), konstruita en la jarcentoj XIII-XIV;
 ruinoj de armena monaĥejo Surb-Stefanos (XIII-XIV jc.);
 armena monaĥejo Surb-Ĥaĉ (konstruita en la XIVa jarcento).

 Konsisto de la regiono 
En la Kirovska regiono estas unu urbo (Starokrimo, kiu formas ankaŭ propran
urban municipon), unu urbotipa loĝloko (Kirovsko) kaj 12 komunumoj, kiuj
havas sume 39 vilaĝ(et)ojn. Sube estas prezentita la listo de la komunumoj kaj
de la loĝlokoj (estas esperantigitaj nur tiuj loĝlokoj, kiuj estas centroj de la
koncernaj komunumoj). Parenteze estas menciitaj la historiaj krime-tataraj
nomoj, kiuj estis ŝanĝitaj en la jaroj 1945-49 post la ekzilo de la krime-tatara
popolo.

 Abrikosovka komunumo
 Abrikosovko (Abrikosovka, krime-tatare Nayman)
 Babenkovo (Büyük Esen Eli)
 Kriniĉki
 Matrosovka (Bulğar Kruglik)
 Jarkopola komunumo
 Jarkopolo (Jarkoje Pole, krime-tatare Qızıl Terçek)
 Krasnoselskoje (Yañı Basalaq)
 Novofjodorovka
 Oreĥovka (Küçük Keleçi)
 Sofijevka
 Trudoljubovka (Köbek)
 Ĵuravka komunumo
 Ĵuravko (Ĵuravki, krime-tatare Seyit Eli)
 Makovskoje (Rum Asan Bay)
 Novopokrovka
 Tutovka
 Vidnoje (Rozaljevka)
 Kirovska komunumo
 Kirovsko (İslâm Terek)
 Lgovska komunumo
 Lgovsko (Lgovskoje)
 Dobroljubovka (Bulğanaq)
 Dolinnoje (Rus Aqçora)
 Prudi (İşün)
 Partizana komunumo
 Partizano (Partizani, krime-tatare Şeyh Eli)
 Spasovka
 Pervomajska komunumo
 Pervomajsko (Pervomajskoje, krime-tatare Qaragöz)
 Izjumovka (Tamğacı)
 Izobilnoje (Tatar Asan Bay)
 Ĵemĉuĵina Krima
 Kluĉevoje (Aqmelez)
 Otvaĵnoje (Qaşqa Çoqraq)
 Sadovoje (Qapıstalıq)
 Privetna komunumo
 Privetno (Privetnoje, krime-tatare Cuma Eli)
 Ajvazovskoje (Şeyh Mamay)
 Sinicina komunumo
 Sinicino (Sinicino, krime-tatare Baraq)
 Vasilkovoje (Appaq Canköy)
 Starokrima municipo
 Starokrimo
 Tokareva komunumo
 Tokarevo (Tokarevo, krime-tatare Camçı)
 Ŝubino (Bay Oca)
 Vladislavovka komunumo
 Vladislavovko (Vladislavovka, krime-tatare Oy Quyu)
 Uzlovoje
 Zolotopola komunumo
 Zolotopolo (Zolotoje Polje, krime-tatare Caylav)
 Vozroĵdenije (Yañı Qarabay)

Kategorio:Kirovska regiono (Krimeo)